# BIRŠTONO UŽDARŲ PATALPŲ IRKLAVIMO ČEMPIONATAS 2025

## VARŽYBŲ NUOSTATAI

### 1. TIKSLAS IR UŽDAVINIAI

Tikslas – propaguoti Concept2 irklavimą vaikų ir mokinių tarpe Birštone, išaiškinti pajėgiausius irkluotojus, kelti jų sportinį meistriškumą.

Uždaviniai – skatinti vaikus ir mokinius sveikai gyventi ir sistemingai užsiiminėti irklavimu.

### 2. VADOVAVIMAS IR VYKDYMAS

Varžybas organizuoja Birštono sporto centras ir Sporto klubas Vilniaus regata.

### 3. DALYVIŲ AMŽIAUS GRUPĖS IR NUOTOLIAI

Varžybose gali dalyvauti visi norintys. Dalyviai už savo sveikatą varžybų metu ir joms pasibaigus atsako patys, tai patvirtindami savo parašu ir pateikdami gydytojo pažymą apie savo sveikatos būklę, leidžiančią sportuoti. Už nepilnamečių dalyvavimą ir sveikatą atsako juos lydintys asmenys (treneriai, tėvai, globėjai).

Varžybos vykdomos C2 treniruokliais šiose amžiaus grupėse ir nuotoliuose:

- Berniukai ir mergaitės (2013 m. ir jaunesni): 200 m.
- Berniukai ir mergaitės (2011–2012 m.): 500 m.
- Jaunučiai ir Jaunutės (2009–2010 m.): 1000 m.
- Jauniai ir Jaunės (2007–2008 m.): 1000 m.
- Jaunuoliai ir Jaunuolės (2006 m. ir vyresni): 1000 m.

Estafetės:
- 2009 m. ir jaunesni (4 dalyviai: 1 mergina + 3 vaikinai): 4x60 sek.
- 2008 m. ir vyresni (4 dalyviai: 1 mergina + 3 vaikinai): 4x60 sek.

Paraiškas siųsti iki 2025-01-09, 24:00 – el. paštu: cerka55@yahoo.com.

### 4. VIETA IR LAIKAS

Varžybos vyks Birštono sporto ir sveikatingumo centre, adresu Kęstučio g. 14, Birštonas.

Data: 2025 m. sausio 11 d.
- Varžybų pradžia: 11:00 val.
- Komandų vadovų pasitarimas: 10:00 val.

### 5. VARŽYBŲ NUGALĖTOJŲ NUSTATYMAS IR APDOVANOJIMAS

Esant daugiau nei 10 dalyvių vienoje amžiaus grupėje, bus vykdomi pusfinaliai dėl patekimo į A, B ir (jei reikia) C finalus.
Nugalėtojai ir prizininkai nustatomi pagal A finalo rezultatus.
Jie apdovanojami atminimo medaliais.